Пакуль журы раілася і размяркоўвала ўзнагароды, а камп’ютарная праграма падводзіла агульныя вынікі, вызначаючы пераможцаў, удзельнікі нервова чакалі. Адны абмяркоўвалі свае праекты і праекты канкурэнтаў, другія, стаўшы ў кола, спявалі пад гітару ў фае перад актавай залай, трэція спрабавалі ўгадаць, як суддзі размяркуюць месцы. Было відавочна, што большасць каманд прыйшлі сюды не толькі дзеля ўдзелу, але і з прагай перамогі. І яна, перамога, дасталася тым, хто не ленаваўся працаваць над праектам, хто шукаў інавацыйныя падыходы і праявіў свае творчыя здольнасці.